BREVE PLATICA, Y REGIMEN DEL CONFESSONARIO DE INDIOS EN MEXICANO, Y CASTELLANO PARA INSTRUCCION DEL CONFESSOR PRINCIPIANTE, HABILITACION, Y EXAMEN DEL PENITENTE QUE DISPONE PARA LOS SEMINARISTA el Br. D. CARLOS CELEDONIO VELASQUEZ de Cardenas, y Leon, Colegial Real del Pontificio, y Real Colegio Seminario, y su Vice-Rector, Cathedratico dos vezes de Philosophia, de Mayores, Rhetorica, y Letras Humanas, Examinador Synodal de este Arzobispado, Cura del Partido de S. Miguel Xaltoccan, y Juez Eclesiastico de èl, y sus anexos Quautitlan, y Tultitlan, de Zumpahuacan, Capu[--]uac, y ahora de la Concepcion de Otumba, Cura por S. M. y Juez Eclesiastico por el Ilmò, Sr. Dr. Don Manuel Joseph rubio, y Salinas, de la Santa Sede Apostolica, del Consejo de S. M. Dignissimo Arzobispo de Mexico. Y DE LA DEDICA AL EMINENTISSIMO SEÑOR SAN CARLOS BORROMEO, Cardenal de Santa Praxede, Vigilantissimo Arzobispo de Milan. CON LAS LICENCIAS NECESSARIAS; Impresso en Mexico en la Impenta de la Bibliotheca, Mexicana [--]ro à las RR. MM. Capuchinas, Año de 1761.	
	AL LECTOR	
	Solo deseo, discretissimo Lector, que quando llegue â tus manos este Quaderno, si te fuere desagradable el modo de su formacion; acepte tu venebola atencion, el motivo que tube para escribirlo. No pieses que fue hacer alarde de que podia Yo enseñar, pues conosco que, aunque no tengo disposicion para Discipulo, luego muchissimo menos para Maestro: Y mas quando me acuerdo, que Christo nuestra Vida, nos dize, y manda, que no queremos llamarnos Maestros: nolite vocari Rabi, por que solo su Magestad puede serlo, en sus divinos documentos. Mueveme sì el temor que tengo à las censuras Sagradas, especialmente à la Novena de nuestro Provincial Concilio Mexicano, que quando instruyendo â los Feligreses de mi cargo, hallo que les debo dar algunos Documentos, para que claramente sean instruidos. Y debo apetecer que esto se verifique con debido arreglamento, aprovacion, y facultad del Ordinario. 	
	En los articulos, hallaràs que estàn estas palabras: Amixihuiliz achto, imixihuiliz ipan, imixihuiliz Zatepan; por que son las que propiamente significan: Antes del Parto, en el parto, y despues del Parto. Y con esto se estorba, y obia el error, que pueden inducir a los Indios aquellas palabras que antiguamente se ponian en la Doctrina: In ayamo motlachihuilia, ipan itlacachihuiliz, ihuan, iquac ye omotlacachihuili: que en su significacion explican, y hazen este sentido: Antes de que engendrara, ò hiziera, ò pariera à la Persona: quando hizo, ò pariò à  la Persona, y despues que hizo, ô pariò à la Persona. Y por quanto la segunda Persona Divina no fue echa, ni engendrada en tiempo: es manifiesto el grave error, que contienen estas palabras; por lo que en su lugar puse ya las de arriba.	
	En el Credo pongo la Palabra Tlatocayopan; por que es la que propiamente significa: En el Reynado, ô en el tiempo en que Reynò. Y los Doctores concuerdan en que las palabras: Poncio Pilatos, se pusieron en el Credo, solo para denotar, que Christo Señor Nuestro, padeciò Gobernando en Judea Poncio Pilatos. Y no para expresar su propio poder, y authoridad: pues esta se la negò Christo, quando le dixo estas palabras Nullan potestatem haberes. Pongo tambien en la pregunta. Quien està en el Santissimo Sacramento? Al fin de la respuesta, estas palabras: Ipan in cece cayactli; por que esta palabra ultima es, la que rigorosamente significa migaja, ò particula; deribada del verbo Cacayatza, que significa desmigajarse, ò desmoronarse la cosa; como Tierra ò Pan. Y por arrglarme al Edicto de la Santa Inquisicion, publicado en Mexico à veinte, y siete de Noviembre del año de mil setecientos cinquenta, y seis, en que se mandan borras estas palabras: Y en todo el Mundo. En la respuesta à la pregunta: quien està en el Santissimo Sacramento? En el libro intitulado: Arte de Lengua Mexicana, y breves Platicas de los Mysterios de Nuestra Santa Fè. Y con poner dicha voz, cacayactli, se enteran claramente los Indios, en que todo el Cuerpo de Nuestro Señor Iesu Christo està, aun en la minima particulo de la Ostia Consagrada. En la Confession, y regimen hallaràs que la primera voz del Mexicano corresponde â la primera del Castellano, y la segunda, à la segunda, y assi de las demàs; por lo que te asseguro que quedaràs satisfecho de que entiendes el Mexicano, que corresponde à cada deposicion del Penitente, y lo mismo à cada pregunta de las que haze el Confessor en el Regimen. Tambien sabràs contar en Mexicano adbervialmente, si atiendes al orden que se guarda en la expression del numero de las culpas. No pongo en este Quaderno todo lo que de muchos Doctissimo Maestros he aprehendido; por que solo deseo una brevissima instruccion de Confessor, y Penitente. Y por esso principalmente lo ofrezco à tu discrecion, con particular aplicacion: Si eres de mi amado Colegio Seminario, Alumno dichoso, como Yo: para que tomando en la mano este exemplar de la Confession que puede hacer un Indio; te sientes con desahogo, y confianza à confessarlo. De cuyas deposiciones, y de las preguntas, y rspuestas del regimen, y confession, instruido podràs desempeñar la obligacion en que te pone el Santo Concilio de Trento, que par Ministro te destina. Suplele los defectos que le advirtieres en el modo; pero no te olvides de los Documentos que contiene en la substancia, para usarlos; porque la experiencia me enseña, que usando de este regimen, quedan muy consolados siempre los Penitentes, y satisfecho el Ministro, que anhela siempre al fructo cierto del Santo Sacramento de la Penitencia. VALE.	

	CONFESSION, QUE PUEDEN HACER REGULARMENTE LOS INDIOS, Que atendida por el Confessor principiante en Lengua Mexicana, segun la experiencia, hallarà, que en ella se comprehende, lo que segun sus costumbres, pueden manifestar, y podrà con confianza de entenderlos, oìrles sus Confessiones.	
		
M. Onicnanquili cencpa Notatzin.	C. Le respondi una vez â mi Padre.	
M. Onictlahuelnanquili ocpa Nonantzin.	C. Le respondi cô coraje dos vezes à mi Madre.	
M. Onicnanquili ica noqualanaliz, yexpa Nocoltzin.	C. Le respondi con mi enojo tres vezes à mi Abuelo.	
M. Onicnanquili nacpa Nozitzin, ixco onitlachix.	C. Le respondi quatro vezes â mi Abuela, y la mirè mal.	
M. Onichuihuicalti macuilpa Nopiltzin, mochicanoyolo, ihuâ ica noqualanaliz.	C. Maldixe sinco vezes à mi hijo con todo mi corazon, y con mi enojo.	
M. Oniquinhuihuicalti ica notlahuel chiquacecpa, Nopilhuan.	C. Maldixe con mi coraje seis vezes â mis hijos.	
M. Onictlatelchihuilichicocpa, [Fol. 2] Notelpoch, amo ica notlahuel.	C. Le echè maldicones siete vezes â mi hijo Soltero, ò virgen, ò no casado, no con mi coraje.	
	Y. la misma voz usan en muchas partes, para decir hijo, aunque ya sean casados los hijos.	
M. Oniquintlatelchihuili chicuexpa, Notelpochhua ica noqualanaliz, ihuan imixpan.	C. Le eché maldiciones ocho vezes â mis hijos con mi enojo, y delante de ellos.	
M. Oniquilhui, chiuhnacpa, tlatelchihuali nochpoch.	C. Le dixe nueve vezes maldita á mi hija doncella.	
M. Oniquinmilhui tlatelchihualte matlacpa, Nochpochhua.	C. Le dixe malditas diez vezes â mis hijas doncellas.	
M. Onicahuac motlacpa, ihuan cecpa, Noxhuiuh.	C. Reñi onze vezes á mi Nieto, ó Nieta.	
M. Onicquinmahuac matlacpa ihuan ocpa, noxhuihua.	C. Reñi, ó Regañe doze vezes â mis Nietos, ô Nietas.	
M. Nocihuauh ocahuac ixhuiuh, matacpa, ihuan yexpa; ye ipampa oniquala.	C. Mi Muger regañô â su Nieto, ó Nieta treze vezes, y por esso me enojé.	
M. Noocnihua ocahuaque imixhuihua, ye ipampa omqualani matlacpa, ihuan nacpa.	C. Mis compañeros, riñeron, ó regañaron â sus Nietos, ó Nietas y por esso me enojé catorze vezes.	
M. Onicmcti noachto caxtolpa.	[Fol. 3] C. Heri, ò le di à mi hermano mayor quinze vezes.	
M. Oniquinmicti ica noma noachtohua caxtolpa, ihuan cecpa.	C. Les di, ò heri con la mano à mis hermanos mayores diez, y seis vezes.	
M. Onicmicti nohueltiuh ica noma caxtolpa, ihuan ocpa.	C. Heri, ò le di con la mano à mi hermana mayor diez y siete vezes.	
M. Oniquinmicti ica noma nohueltihua caxtolpa, ihuan yexpa.	C. Heri, ó les di con la mano a mis hermanas mayores diez y ocho vezes.	
M. Onicmicti, ihuâ onichuitec noteccauh caxtolpa, ihuan nacpa.	C. Heri, y azoté á mi hermano menor diez, y nueve vezes.	
M. Iniquinhuitec, noteccahua zempoalpa.	C. Azote á mis hermanos menores veinte vezes.	
M. Onichnitec, ihuan onicahuac nopito, anozo nopitzin, Zempoalpa, ihuan cecpa.	C. Azoté, y reñi â mi Hermana menor veinte, y una vez.	
M. Oniquinhuitec nopitohua Zempoalpa, ihuâ ocpa.	C. Azoté â mis hermanas menores veinte, y dos vezes.	
M. Onicquahui nomo zêpoalpa, ihuan yexpa.	C. Le di de palos â mi Yerno veinte y tres vezes.	
M. Oniquinquahui nomohua zempoalpa, ihuan nacpa.	C. Les di de palos á mis Yernos veinte, y quatro vezes.	
M. Onicquahui nocihuamo [Fol. 4] zempoalpa, ihuan macuilpa.	C. Le di de palos á mi Nuera veinte, y cinco vezes.	
M. Oniquinquahui nocihuamohua zempoalpa, ihuan chiquacecpa.	C. Le di de palos à mis Nueras veinte, y seis vezes.	
M. Onichuahuanac nomonta zempoalpa ihuan chicocpa.	C. Arañé á mi Suegro veinte, y siete vezes.	
M. Onichuahuanac nomona zempoalpa, yhuâ chicuexpa.	C. Arañe à mi Suegra veinte, y ocho vezes.	
M. Onictlatzini nohuexiuh zempoalpa, ihuan chiuhnacpa.	C. Obefetee á mi consuegro veinte, y nueve vezes.	
M. Oniccamatetlatzini nocihuahuexiuh zempoalpa, ihuâ matlacpa.	C. Le di tapavoca à mi consuegra treinta vezes.	
M. Onicmahuizpolo notlacpatatzin zempoalpa, ihuan matlacpa, ihuan cecpa.	C. Deshonrè â mi Padrastro treinta, y una vez.	
M. Onicmahuizpolo nochahuanantzin Zempoalpa, ihuan matlacpa, ihuan ocpa.	C. Deshonre â mi Madrastra treinta, y dos vezes.	
En el primero Mandamiento, puede manifestar un Indio lo siguiente.		
M. Onicneltocac Tototl, iquac tzatzi, Zempoalpa, ihuan matlacpa, ihuan yexpa.	C. Crey al Paxaro, ò Ave quando grita, treinta, y tres vezes.	
M. Onicneltocac ca ipâoa tzatzi Tecolotl, anozo [Fol. 5] chiquatli aca tlacatl miquiz itic cali, Zempoalpa, ihuan matlacpa, ihuan nacpa.	C. Crey que porque grita el Tecolote, ò Lechusa, alguna Persona ha de morir dentro de la casa; treinta, y quatro vezes.	
M. Onicneltocac temictli iquac nicochticatca, zempoalpa, ihuan caxtolpa.	C. Crey el sueño, quando estaba dormido; treinta, y cinco vezes.	
M. Iquac amo nicochiaya onicneltocac temictli, cêpoalpa, ihuan caxtolpa, ihuan cecpa.	C. Quando no dormìa crei el sueño; treinta, y seis vezes.	
M. Onicneltocac temictli iquac yeonizac, iquac ye niyolqui onicatca, Zempoalpa, ihuâ caxtolpa, ihuan ocpa, maixquich, macamo ixquich.	C. Crey el sueño, quando ya dispertè quando ya vivo estaba; treinta, y siete vezes, poco mas, ò menos.	
M. Onichicotlaneltocac Zempoalpa ihuan caxtolpa, ihuan yexpa.	C. Dudè de la Fee, treinta, y ocho vezes.	
M. Onicneltocac chichi, iquac quihuahuana Tlali, ca ipampa inon aca tlacatl miquiz, ihuan motocaz; Zempoalpa, ihuan caxtolpa, ihuan nacpa.	C. Crei al Perro, quando araña la tierra, ò la rasguña, que por esso alguna Persona ha de morir, y se ha de enterrar; treinta y nueve vezes.	
		
2. MANDAMIENTO.		
M. Onitlaneltili, ihuan amo [Fol. 6] melahuac ompoalpa.	C. Jurè con mentira, ò no fue verdad, quarenta vezes.	
M. Zantlapic onicteneuh imahuiztocatzin Dios; ompualpa, ihuâ cecpa.	C. En vano jurè ò mentè, ò nombrè, ò pronunciè el honrado Nôbre de Dios; quarenta, y una vez.	
		
3. MANDAMIENTO.		
M. Onictlatziccacauh Missa, ipan Domingo, ihuan ipan in ilhuitl pialoni; ompoalpa, ihuan yexpa.	C. Dexè por floxera la Missa en Domingo, y en el dia de fiesta de guardar; quarenta, y tres vezes.	
M. Oniccauh Missa, onicpolo Missa, ipampa ninemiaya ipan otli ica Mulate, ompoalpa, ihuan nacpa.	C. Dexè la Missa, perdi la Missa, porque andaba en el camino con las Mulas, quarenta, y quatro vezes.	
M. Onitlatequipano, onitequitic ipan Domingo, ihuan Ilhuipan; ompoalpa, ihuan macuilpa.	C. Trabaxè en Domingo, y el dia de fiesta; quarenta, y cinco vezes.	
M. Oniquinyoleuh nohuampohua inic quicahuazq^ Missa, ihuan onic otlatequipanoque, anozo otlatequipanozquiaya; ompoalpa, ihuan chiquacecpa.	C. Alentè, ò induxe â mis proximos; para que huvieran dexado la Missa, y para que trabaxaran, ò trabaxassen, quarenta, y seis vezes.	
		
[Fol. 7] 4. MANDAMIENTO.		
M. Ninoyolcuitia: ca oniquinmahuizpolo nohuâpohua oniquimilhui ixtecqui tlahuanqui ahuilnenqui tetlachiuhqui; ompohualpa, ihuan chicocpa.	C. Me confiesso que deshonrè a mis Proximos, les dixe; Ladròn, Borracho, Luxurioso, Hechizero; quarenta, y siete vezes.	
M. Niquincocolia nohuanpohua, ihuan yequipiè ce xihuitl inin neyolcocoliztli.	C. Les tengo odio â mis proximos, y tiene un año este odio.	
M. Oniquinmahuizpolo huehuetque, ihuan ilamatlacame, oniquinpanahui, amo oniquintlapolo; ompualpa, ihuan chicuexpa.	C. Deshonrè à los Viejos, y Viejas personas, los pasè, no les saludè quarenta, y ocho vezes.	
M. Amo onicmahuiztili notatzin, ompoalpa, ihuan chiuhnacpa.	C. No honrè â mi Padre, quarenta, y nueve vezes.	
M. Amo onicmahuiztili nonantzin, ompoalpa, ihuan matlacpa.	C. No honrè à mi Madre, cinquenta vezes.	
M. Tecaonitlato ompualpa, ihuan matlacpa, ihuan cecpa.	C. Hablè mal de otro, sinquenta, y una vez.	
		
5. MANDAMIENTO.		
M. Oniquinmicti nohuâpohua, Ompualpa, ihuan matlacpa, ihuâ ôcpa.	C. Heri, ò les di golpeando, ô aporreando â mis proximos cinquenta, y dos vezes.	
M. Ontquinmicti, oniquinhuitec, [Fol. 8] oniquintlatzini, nocihuauh, nochpoch nopilhuan nohuepol, notex, nohueltiuh, nopito, noachto, noteccauh, ompoalpa, ihuan matlacpa, ihuan yexpa.	C. Heri, Azotè, ò abofetee â mi muger, â mi hija, á mis hijos, à mi cuñada, à mi cuñado, â mi hermana mayor, â mi hermana menor, â mi hermano mayor, â mi hermano menor, cinquenta, y tres vezes.	
M. Onicmiquizitlanili, onicixilehuili miquiztli noxhuiuh, ompoalpa, ihuan matlacpa, ihuan nacpa.	C. Pedi la muerte, le deseè la muerte, a mi Nieto, cinquenta, y quatro vezes.	
M. Onicmiquizilehuili nohuexiuh ompoalpa, ihuan caxtolpa.	C. Le deseè la muerte a mi consuegro, cinquêta, y cinco vezes.	
M. Onimoyomamiquizitlanili, onimoyomamiquizilehuili, ompoalpa, ihuan caxtolpa, ihuan cecpa.	C. A mi mismo me pedi la muerte, â mi mismo me deseè la muerte, cinquenta, y seis vezes.	
M. Onicixilehuili nohuampo miquiztli, onozo ma miqui, anozo ma motzinpoztequi, ompoalpa, ihuan caxtolpa, ihuan ocpa.	C. Le deseè â mi proximo la muerte, ò que se muera, ô que se quiebre la rabadilla, cinquenta, y siete vezes.	
M. Oniquinhuetzquili nohuampohua; noocnihua ômpoalpa ihuan caxtolpa, ihuâ yexpa.	C. Les hize burla â mis proximos, mis compañeros, cinquenta y ocho vezes.	
[Fol. 9] M. Onicmicti oniccencauh, onicquixtili inemiliz nohuampo; ompualpa, ihuan Caxtolpa, ihuan nacpa.	C. Matè, acabè, quite la vida â mi proximo, cinquêta, y nuebe vezes.	
M. Onicquixtili, imahuiziuh, nocihuauh, ihuan occe huehuetlacatl, yepualpa.	C. Le quitè la honra, â mi Muger, y à otro anciano, sesenta vezes.	
		
6. MANDAMIENTO.		
M. Ninoyolmelahua noteyolcuiticatzinè: Onitlatlaco, ica yeintin cihuame, namiquique, otztlique omocauhque chiquacente icnocihuame, ihuan chicueintin, ichpocame ôniquinmixpolo, imixpan yepuali ihuan ce tlacatl, ihuan ica cece cihuatl yepoalpa ihuâ cecpa, onitlatlaco.	C. Me confiesso Confessor mio, que peque con tres mugeres, casadas, que quedaron preñadas, seis viudad, y ocho doncellas, que perdi delante de sesenta, y y una personas, y cô cada muger sesenta, y una vez pequè.	
M. Oniquinchihuili tlatlacoli omnentin, Cihuame, nohuayolcahua; yepualpa ihuan ocpa, ica cece.	C. Les hize pecado â dos mugeres mis Parientas, sesenta, y dos vezes con cada una.	
M. Oninotlapololti ica ce cihuatl, no Comadre de Pila; yepualpa, ihuan yexpa.	C. Me perverti con una muger mi Comadre de Pila, y tres vezes.	
M. Onictequipano tlatlacoli ica ce nocomadre, ica tlateochihualiztli, [Fol. 20] ica Santome; yepoalpa, ihuâ nacpa.	C. Trabaxè culpa, ò pequè, con una comadre mia de bendicion de de Santos; sesenta, y quatro vezes.	
M. Onicchiu tlatlacoli ica ce Cihuatl namiqui, ihuan yhuayolqui nocihuauh, ipampa i prima hermana; yehualpa, ihuâ macuilpa.	C. Hize, ò cometi pecado con una muger casada pariente de mi muger; porque es su prima hermana; sesenta, y cinco vezes.	
M. Onicixilehui tlatlacoli ica nonantzin, ihuâ onicpixque amoquali tlalnamiquiliztli ica miectin, Cihuame, anno tlapoalpa, ahuel niquitoz quezquipan, hueliti yez cana yepualpa ihuan chiquacecpa.	C. Deseè pecado con mi Madre, y tube mal pensamiento con muchas mugeres, no se puede contar, no puedo decir quantas vezes, pueden haver sido, sesenta y seis vezes.	
M. Onitlatlaco ica no tlachieliz, ica ce cihuatl namiqui, omentin icnocihuame, ihuan ce tlatlacoani, ihuan ce ichpocatl, ihuan inin mochipa, iquac niquita niquilhuia, ca niquilehuia.	C. Pequè con mi vista con una muger casada, y una muger mundana, ò soltera, y una doncella, y esta siempre q^ la vèo le digo que la deseo.	
M. Onicpipitzoc, ihuan onicnahuatec, ihuan onicmatoquili i Zihuanacayo, ihuâ onicchicac ce Zihuatl, yepualpa, ihuâ chicocpa.	C. Bese, y abrazè, y tentè [11] sus partes femeniles, y escupi à una muger; sesenta, y siete vezes.	
M. Onicmatocac nooquichnacayo, ihuan onicnoqui noxinach; yepualpa, ihuan chicuexpa.	C. Tentè mis partes viriles, y derramè mi semilla; sesenta, y ocho vezes.	
M. Onictenquixti miecpa ahuiltlatoli, immixpâ chicomêtin oquichme; nahuintin namiquique, yeintin Telpocame; cana yepualpa, ihuan chiuhnacpa.	C. Pronunciè, hablè, ò proferì muchas vezes luxuriosas palabras, ò deshonestas, delante de siete hombres, los quatro casados, y los tres virgenes, como sesenta, y nueve vezes.	
M. Inique oquichme oniquinmachtili; ihuâ oniquinmachichtili tlê amoquali, yepualpa, ihuan matlacpa.	C. A estos hombres les enseñè, y les hize saver, lo que no es bueno; setenta vezes.	
M. Teixpan onicchiuh tlatlacoli ica nocihuauh; ipampa immixpan nopilhua, ihuan oc yeintin Cihuame; inahuac oniazic nocihuauh, yepualpa, ihuan matlacpa, ihuâ zecpa.	C. Publicamente hize pecado con mi  muger; por que delante de mis hijos, y de otras mugeres, lleguè â mi muger, sesenta, y una vez.	
M. Onicpatlac noyectlaliliz, ipampa ic icuitlapan oniazic in nocihuauh; yepualpa, ihuan matlacpa, ihuan ocpa.	C. Variè de mi recta postura porque por detràs [12] lleguè â mi muger; setenta, y dos vezes.	
		
7. MANDAMIENTO.		
M. Ninoyolcuitia: ca zamach nitlachtequia, oniquichtec ce huacax, ihuâ ce quaquauhtlatilanqui; yepualpa, ihuan matlacpa, ihuâ yexpa.	C. Me confiesso que repetidas vezes hurto; hurtè una Baca, y un Buey de tiro, manzo, setenta, y tres vezes.	
M. Oniccuili nohuampo tomin, oniquixpachilhuili yei peso ce tlanamaca, amo onicmacac tlen qui namiquiaya, in tlein oniccohuili; yepualpa ihuan matlacpa, ihuan nacpa.	C. Le arrebatè, ò rapiñè â mi proximo, dinero, le escondi, ò estafè, ocultè tres pesos à un Mercader, ò Vendedor, no le di lo que le correspondia â lo que le comprè; setenta y quatro vezes.	
M. Oniccuilitiquiz ce cihuatl, i payo qui maloloaya, ihuan icuè zocticatca onicantiquiz, ye ica onicpinauhti, ihuan onicqualanalti, yepualpa, ihuan caxtolpa.	C. Le arrebatè â una muger su paño, que tenia cobijado, ò arrebosado, y sus naguas, que estaban tendidas, me las antecoxi violentamente, ò me las arrebatè, y con esto la abergonzè, y la hize enojar; setenta, y cinco vezes.	
M. Onictlatili nohuampo tlen niccuiquiliaya; nechtlatlaniliaya,  ihuan ayocmo onicnocuiti, ihuan zantlapic onitlaneltili; yepualpa, ihuan caxtolpa, ihuan cecpa.	C. Le escondi â mi proximo [Fol. 13] lo q^ le debia, me lo pidiò, y ya no lo confessè, y en vano jurè; setenta, y seis vezes.	
		
8. MANDAMIENTO.		
M. Miecpa oniciztlacoc, onichicoitoc, onic tlatlatac nohuampo; yepualpa, ihuan caxtolpa, ihuan ocpa.	C. Muchas vezes murmurè â mi Proximo; setenta, y siete vezes.	
M. Zanno onictetentlapiquili ce nohuampo, anozo onichiuh tetentlapiquiliztli ica noocnihua, immitech onictlanque zantlapic temictiani tlatlacoli ica ahuilnemiliztli, ihuan tlachtequiliztli, ihuan tetlachihuiliztli; yepualpa, ihuan caxtolpa, ihuan yexpa.	C. Tambien levantè falzo testimonio â un proximo mio, ô hize falzo testimonio con mis compañeros, les imputè en vano, ò sin causa, ò motivo, pecado mortal de lascivia, y de latrocinio, y de echizeria, setenta, y ocho vezes.	
M. Notatzine, mooxitlâcinco ni nezi nimitzixpantilitzinohua, ca oniztlacati ica huei iztlacatiliztli, yepualpa, ihuan caxtolpa, ihuan nacpa.	C. Padre mio â los pies de Vmd, paresco, y le manifiesto a Vmd. que menti con grande mentira, setenta, y nueve vezes.	
M. Nicteixpantia notlatlacol, oniztlacati ica iztlacatiliztli tepiton, nacpualpa.	C. Manifiesto mi pecado, ò publico mi culpa: menti con mentira leve, ò pequeña; ochenta vezes.	
[Fol. 14] Se omite el nono Mandamiento, por incluido en el sexto, y se habla en el dezimo Mandamiento.		
M. Niquitoa notlatlacol: oniquixilehui tlen teaxca, tlen tetlatiquitl, nicnequizquiani ma nicquixtili zaniman nohuampo tlen iaxca; nacpualpa, ihuan cecpa.	C. Digo mi culpa: deseè lo que es de otro, el bien ageno, quisiera quitarle luego â mi proximo lo q^ es suyo; ochenta y una vez.	
		
2. MANDAMIENTO de nuestra Santa Madre la Iglesia; por q^ el primero esta incluido en el tercero de la Ley de Dios.		
M. Nimitzmolhuilia notetlapololtiliz: amo oninoyolcuiti ipan occe xihuitl, ma ica huei ma ica tepiton neyolcuitiliztli.	C. Le digo â Vmd. mi perversion: Yo no me confessè en el otro año ò sea con confession grande, ò sea con chica confession.	
M. Onictlati, anozo oniccauh, ce temictiani tlatlacoli ipan occe neyolcuitiliztli.	C. Escondi, ò dexè un pecado mortal en la otra Confession.	
		
3. MANDAMIENTO.		
M. Nicnocuitia: amo onitlazeli ipampa notlatzihuiliz, ipan occe Xihuitl opanoc.	C. Confiesso, ô declaro: no comulgué por mi flogera en el otro año q^ passó.	
		
4. MANDAMIENTO.		
M. Amo oninozauh ipan nahui Viernes Quaresma, ihuan ipan itlacatilitzin [Fol. 15] totecuiyo Jesu-Christo, oniccauh nezahualiztli.	C. No ayunè en quatro Viernes de Quaresma, y en el Nacimiento de nuestro amo Jesu Christo dexe el ayuno.	
M. Amo onitlazeli nezahualiztica, ihuan tlatlacoliztica onitalzeli; nacpualpa ihuan ocpa.	C. No comulguè en ayunas, y en pecado mortal comulguè; ochenta, y dos vezes.	
M. Onicqua nacatl ocpa ipan Quaresma, yexpa ipan Viernes, ihuâ Vigilia onicqua, ihuan oniquinmamacac mochipa yeintin nopilhua, ye huehueitoto, ye quipie ce matlactli Xihuitl, ihuan occe ocachi, ye huey, ihuan occe, ye namiqui.	C. Cami Carne dos vezes en quaresma, tres vezes en Viernes la comi, y en Vigilia, y la di siempre à mis hijos, ya grandecitos, ya tiene el uno diez año, y el otro es ya mas grande, y el otro ya es casado.	
M. Melahuac notatzinè ca onitlahua, onihuinti, onicpolo tlali, zoquitl, onitlatlapehui; nacpualpa, ihuan yexpa.	C. A la verdad Padre mio, que me embriague ochenta, y tres vezes.	
Cada verbo es una frase con que explica el Indio la embriaguez.		
M. Oninochicontehui, oninochiconti, onicchiuh chicontetltlatlacoli, ica Neuhtli, ica Tepachi; nauhpualpa, ihuan nacpa.	C. Depuse el estomago con la embriaguez ochenta y quatro vezes.	
Este Castellano solo corresponde â todas las [Fol. 16] vozes precedentes; por que de una coma à otra se verifica una fraze, y para mas clara inteligencia advierto: q^ esta voz Nauhtli, aunque significa miel, en muchas partes; con ella significan el Pulque; y tambien lo nombran con la Palabra iztac Octli, que quiere decir Pulque blanco, ò mas claro: bevida blanca; por que esta palabra Octli significa bevida, y con esto distinguen el Tepache, que es bevida amarilla, y le llaman coztic Octli.		
		
5. MANDAMIENTO.		
M. Amo oniquixtlauh tlê momatlactetilia, in itoca Diexmo, ihuan tlen yancuica mocihua in itoca Primicia.	C. No pague Diezmo, ni Primicia.	
M. Onic ixpachilhuili Diexmo ce anega tlaoli, oc zintli catica, amo inon yo moyac; nauhpualpa, ihuâ caxtolpa.	C. Escondi usurpando al Diezmo una fanega de maiz, todavia en Mazorca estaba, no del q^ ya està desgranado, noventa, y cinco vezes.	
M. Zannoyucqui ninoyolcuitia: ca amo oniquixtlauh Diexmo, ihuan Primicia, ica Ichcame, Huexolome, cuanacacame, pitzome, Abax, Zebada, yetzintli, calahuaza, ipan inin Xihuitl, ihuan Trigo.	C. De el mismo modo me confiesso, que no paguè Diezmo y Primicia de Obejas, Huaxolotes, Gallinas, Zerdos, Abas, Cebada, Frixol, y Alberjon, en este año, y del Trigo.	
		
[Fol. 17] REGIMEN QUE LA EXPERIENCIA MINISTRA; para su practica en el Confessionario de Indios, por preguntos, â que facilmente contextan, explicando claramente, y con brevedad sus culpas, y de debe usar del el Confessor, despues de oìda la Confession; para lograr el mucho fructo que del se sigue. A su principio està el preambulo, de que debe usar el mismo Confessor, antes de que el Indio comienze su Confession (o qualquiera Penitente) despues de haverse persignado, y hecho el Acto de Contricion.		
		
PREAMBULO.		
M. Ticmopielia in Bula?	C. Tienes Bula?	
M. Otimoyolcuiti ipan occeXihuitl, ihuan otitlazeli?	C. Te confessastes en el otro año, y comulgastes?	
M. Oticchiu tlen tlamazehualiztli omitzmonahuatili in teyolcuiticatzin?	C. Hiziste la Penitencia que te mandò el Confessor?	
M. Yotimoyolpepepen, anozo ye otiquilnamic motlatlacol?	C. Ya te examinastes, ó ya te acordastes de tu pecado?	
M. Cox tinamiqui?	C. Eres casado, ô casada?	
M. Cox itla tlatlacoli otictlati, onozo oticpinahuizcauh ipan occe [Fol. 18] neyolcuitiliztli?	C. Por ventura, ò acaso, algun pecado has callado, ò escondido, ò dejado por verguenza en la otra confession?	
M. Axca amo tlen ticpinahuizcahuaz?	C. Ahora no dejes algo por verguenza.	
		
REGIMEN.		
I. MANDAMIENTO.		
M. Cox oticneltocac tototl, anozo temictli, anozo tecolotl, anozo chiquatli, anozo chichi, iquac quihuahuana tlali?	C. Por ventura creistes en el Pajaro, ò Ave, ò sueño, ò Tecolote, ò Lechuza, ò Perro quando araña la tierra?	
M. Itla chicotlaneltoquiliztli oticmopieli?	C. Alguna duda tuvistes de la Sta. Fè, ò creistes algunas cosas malas?	
M. Cox otiquinhuicalti mohuampohua; anozo otiquintlatelchihuili?	C. Les hechastes maldiciones â tus Proximos?	
		
2. MANDAMIENTO.		
M. Cox otitlaneltili, ihuâ amomelahuac?	C. Por ventura, ò acaso jurastes falso, ò con mentira?	
M. Oticmotlapictenehuili itocatzin Dios?	C. En vano mentastes el nombre de Dios, ò jurastes el nombre de Dios en vano?	
		
3. MANDAMIENTO.		
M. Otictlatziccacauh Missa ipan Dominica, anozo huei ilhuitl pialoni ipan semana huetzi?	C. Dexastes por floxera la Missa en la Dominica, ò en grâde fiesta de guardar, q^ cae entre semana.	
[Fol. 19] M. Otitlatequipano ipan ilhuitl anozo oczequintin otiquinchihual ti ma tlatequipanoca, anozo oczequintin immixpan otitlatequipano?	C. Trabajastes el dia de fiesta, ò â otros forzastes à que trabajaran, ò de otros en su presencia trabajastes?	
		
4. MANDAMIENTO.		
M. Cox otiquinmahuipolo motatzin, ihuan monantzin, huehuetque, anozo Ilamatzitzihua?	C. Faltaste el respecto â tu Padre, â´tu Madre, â los Viejos, ò â las Viejas?	
M. Tecaotitlato, anozo aca tlacatl oticquixtili imahuiziu?	C.  Hablaste mal de alguno, ò alguna persona le quitastes la honra?	
M. Azo otiquitoc ca mohuampo ahuilnemi, anozo ca ichtequi, anozo ca tlahuanqui, anozo ca tetlachiucqui?	C. Quizà dixistes que tu proximo es Luxurioso, ò Ladron ô Borracho, ô Hechizero?	
		
5. MANDAMIENTO.		
M. Aca oticmicti ica moma, anozo aca oticquixtili inemiliz, anozo oticzencau?	C. A alguno heristes con la mano, ò à alguno le quitastes la vida, ò lo acabastes?	
M. Aca oticmiquizitlanili?	C. A alguno le deseastes, ò pedistes la muerte?	
M. Tehuatl otimoyomamiquizitlani?	C. Tu te has deseado, ò pedistes para ti la muerte?	
		
[Fol. 20] 6. MANDAMIENTO.		
M. Itla tlatlacoli oticchin ica cihuame Namiquique, ichpocame, anozo Viudas?	C. Algun pecado hicistes con Mugeres casadas, Doncellas, ò Viudas?	
M. Anozo zan otiquimixilehui?	C. O solamente las deseastes?	
M. Azo Itla ahuiltlatoli otictenquixti immixpan mohuampohua?	C. Quizà algunas luxuriosas palabras proferistes delante de tus Proximos?	
		
7. MANDAMIENTO.		
M. Azo itla otiquichtec, anozo otictecuili?	C. Quizà has hurtado àlgo, ó lo has rapiñado, ò arrebatado?	
M. Azo itla otiquixpacho iaxca mohuampo?	C. Quiza escondistes, ò usurpastes alguna cosa de tu Proximo?	
		
8. MANDAMIENTO.		
M. Otitetentlapic, otichicoitoc, otiteiztlacoc, otitetlatlatac?	C. Has lebantado falzo testimonio, ò has murmurado?	
Por que las ultimas tres vezes significan murmurar.		
M. Azo otimochicoyoloti ica mohuampo?	C. Quiza juzgastes temerariamente de tu Proximo?	
M. Azo otichicotlamatic ica mocihuau, ânozo ica monamic, anozo zan otimochiu chahuatini?	C. Quizà tubistes zelos de tu muger, ò de tu marido, ò solo te hizistes zeloso?	
[Fol. 21] M. Azo quemania otiztlacatic?	C. Quizà alguna vez has mentido?	
		
9. MANDAMIENTO.		
M. Azo otiquixilehui tecihuau?	C. Quizà deseastes la muger de otro?	
		
10. MANDAMIENTO.		
M. Azo otiquixilehui tlen teaxca, tetlatiquitl?	C. Quizá has deseado lo ageno, ó la riqueza de otro?	
		
4. MANDAMIENTO. de nuestra Sta. Madre Iglesia, omitidos los demàs, por comprehendidos en lo antecedente.		
M. Azô ôticcacuh nezahualiztli ipan chicome Viernes Quaresma, Sabado de Gloria, anozo ipan Vigilia ica itlacatiliztin totecuyo Jesu-Christo.	C. Quizà has dexado el ayuno en los siete Viernes de Quaresma, Sabado de Gloria, ò en la Vigilia del Nacimiento de nuestro Amo Jesu-Christo.	
M. Azo Otitlahua, otitlatlapehui, otihuintic, oticpolo tlali, zoquitl, oticpolo Tlalticpac, otimochicontehui?	C. Quizà te has embriagado?	
¶ Y es de advertir, como diximos, que de una coma, à otra se contiene un verbo, ò una frase que con qualquiera se significa el acto de embriagarse.		
M. Anozo otiquinyoleu mohuampohua ma tlahuanaca?	C. Quizà has inducido à tus Proximos, para q^ se embriaguen?	
M. Azo ôticqua nacatl, ipan Viernes, Vigilias, anozo Quaresma?	[Fol. 22] C. Quizà has comido carne en los Viernes, Vigilias, ò Quaresma?	
M. Azo otiquinyoleu mochantlaca, anozo oczequintin mohuampohua inic quiquazque nacatl, anozo otiquinmacac mopilhua, ye huehueintin?	C. Quizà has  inducido â las Personas de tu casa, ò â otros proximos tuyos; para que coman carne, ò la distes â tus hijos y a grandes.	
		
5. MANDAMIENTO.		
M. Otiquixtlauh Diexmo, ihuan primicia, tlenmomatlactelilia, anozo tlen yanquica mochihua?	C. Has pagado Diezmos, y Primicias.	
¶ En el fin advierto q^ serà muy conveniente, especialmente con gente rustica de razon, y con los Indios; que el Confessor no omita las dos preguntas siguientes para averiguar impedimentos del uso del Matrimonio, y tambien los insextos.		
		
AL HOMBRE.		
M. Itla tlatlacoli oticchiuh ica cihuatl ihuayolqui mocihuau? Anozo ica mocomadre? Anozo ica moteoconeuh, ica Nequatequiliztli? anozo ica techicahualiztli?	C. Algun pecado has hecho con algun muger pariente de tu muger, ò con tu Comadre, ò con tu Ahijada de Baptismo, ò confirmacion?	
		
A LA MUGER.		
M. Itla tlatlacoli oticchiuh ica aca oquichtli ihuayolqui monamic? anozo ica mocompadre? ânozo ica moteoconeuh, ica Baptismo, [Fol. 23] anozo ica techicahualiztli?	C. Algun pecado has hecho con hombre Pariente de tu Marido, ò con tu Compadre, ò cô tu Ahijado de Batismo, ò Confirmacion?	
.	¶ Despues de Acabado el regimen, y concluida en un todo la confession, corresponde, q^ el Ministro le haga al Penitente el breve exorto siguiente: para moverlo al universal, y sobrenatural Dolor q^ debe tener de sus culpas	
Nopiltzine, Xiquilnamiqui quali ca huel miec Temauhti tlatlacoli temictiani yoticchiuh; ye ica oticmoyolitlacalhuitzino yehuatzin Dios, ticchihuaz tlamazehualiztli (N)		
:	Impuesta la penitencia dirà	
Ximoyoltequipacho, Xichoca mochi ica moyolo, ipâpa oticmoyolitlacalhui yehuatzin in toteotzin ica mochi motlatlacol, quexquich oticchiu ipan mochi monemiliz; Ipâpa Yehuatzin Dios zenquizca quali, cenquizca tetlazotlaloni, zêquizca Mahuiztililoni ipan in ixquich tlachihuali. Ximo cemixnahuati, ca acmo occecpa Titlatacoz, ihuan ticmocuitiz in ixquich motlatlacol, ihuan ticchihuaz tlen tlamazehualiztli nimitzmonahuatilia. Amo quemania aziz cahuitl mitzmoquixtiliz toteotzin iteochicahualitzin Gracia, ihuan mitzmotlaxiliz in Mictlan; campa zemicac titlatlaz intla Diablos, intzala tlatelchihualte, Condenados, ihuan ayochuel timomaquixtiz, [Fol. 24] oyachuel ticmotilitzinos ompa ilhuicac yehuatzin in toteotzin. Ximoyoltequipacho, Xiquito: Noteotzinè, in Acto de Contricion.		
		
	BREVE Y COMPENDIOSO DESTIERRO de las mas comunes, conocidas ignorancias de los Indios, que por quanto la experiencia enseña, que con la continuacion de hablarles, se evitan muchos pecados, que por conciencia erronea cometen; suplico â los Doctos Ministros de los Santos Sacramentos, y exactissimos, vigilantissimos Parrocos de Indios Mexicanos, que dispensado las mias; antes de la Missa mayor, en sus respectivas Iglesias de los Curatos que gobiernan, manden leer à los Indios este brevissimo tratado.	
Nopilhuantzitzine Xicmomachiltitzinoca; ca zan izeltzin in yehuatzin in Toteotzin ixpantzinco monequi titopechtecazque: Zan izeltzin yehuatzin ixpantzinco titotlanquacolozque, ihuan zan izeltzin yehuatzin tictotequipanilhuizque, ahuel oczentlamantli ica titoteotizque, ye ipampa ahuel moteotiz mazehuali ica mictlan ahuacatzitzinte, ica zoquicoconeme, ica coatl, metlatl, anozo ica tlen occequi tetlapololtiliztli, ica quinyolehua, quintlapololtia mazehualtin mictlan tlacatecolotl, Diablo, ihuan ye ica quinchihualtia ma ipan huetzica in Temictiani tlatlacoli, ica itlayeyecoltiliz. Ahuin tla aca yomotlapololti Christiano, monequi [Fol. 25] zanniman moyolcuepaz, quitelchihuaz, ihuan ica moyolcuitiz; tlacamo ahuel momaquixtiz, ihuan ahuel quimotlapopolhuilitzinoz in toteotzin.		
Zannoyocqui moyolcuitiz macehuali iquac ica itla tetlapololtiliztli quinyolehua immichihua, ihuan quinmachiztilia tlen amoquali, ma ica chicotlaneltoquiliztli, ma ica ahuilnemiliztli, ma ica tlachtequiliztli, ma huehueintin, ma tepitoton tlacame, ihuan ixquich tlatlacoli quichihua, quezquintin tlacame quinyolehua; ye ipampa tla ticyolehua nahui tlacatl;  nahui temictiani tlatlacoli ticchihua. Ihuan manel amo tiquinyolehuaz; tla immixpan ticchihua, temictiani tlatlacoli; ipampa teixpan oticchiu; timoyolcuitiz, ihuan tiquitoz quezquintin immixpan.		
Zanno Xicmomachiltitzinoca: ca miec tlamâtli catiqui ipan zantlailihuiz anmomamaltitzinohua in temictiani tlatlacoli, ihuan ica inintzin notequitzin, ica onechmoixquechilitzino Yehuatzin in Toteotzin, niquilehuia, ihuan nicnemilia in innemaquixtilitzin anmo animahua. Ye ica annemechnonotza, ihuan annemechnahuati, ca ipan Miercoles de Ceniza amo anmozahuazque aquique melacayotica mazehualtin, ipampa amo onca tlanahuatili inic mozahuaz mazehuali ipan inontzin tonali; ca zanizquich innahuatiltzin mazehualtin mozahuazque, chiuhnahui tonali, ipan mochi centetl Xihuitl. Ce ipan Vigilia itlacotilitzin totecuiyo Jes-Christo, Nochebuena, motenehua, chicome nezahualiztli ipan chicome Viernes Quaresma, ihuan [Fol. 26] occe ipan in Sabado de Gloria. Ye ipampa amo monequi quitoz mazehuali ipan neyolcuitiliztli, ca amo omozau ipan Miercoles de Ceniza; ipampa yequimatiz ca amo inmamaltzin motzin nezahualiztli. Zannoyocqui ma machizti ca huehuetque, ihuan ilamatzitzihua aquique yequipiezque yepuali Xihuitl ayocmo inmamal nezahualiztli. Zannoyocqui cocoxquime aquique quincocohua in Yolixco, ihuan aquique quipie iticocoliztli, anozo itla occe cocoli ipan in tzonteco; manel ipan altepetl nenemizque, amo in mamal nelizaualiztli. Ye ipampa tla quicahuazque, amo monequi ica inon moyolcuitizque. Zannoyocqui mimixicque cihuame, ihuan aquique tlachichitia, tlahuapahua, tlaizcaltia, ipampa inon huey tequitl, amo inmamal nezahualiztli. Zannoyocqui aquique oquichme tequiti Zentetl Zemilhuitl, anozo ixipan otli nenemi, nentlamati, ihuan aquique tlatlama ipan centetl zemilhuitl, anozo ipan centetl Yohuali; amo inmamal nezahualiztli, zanno telpocame, ihuâ ichpocame ayamo quipie, anozo ayamo caxiltia, ayamo quipoa cempoali, ihuan ze Xihuitl, ayamo inmamal nezahualiztli. Zannoyocqui amo inmamal Missa Mazehualtin ipan Miercoles de Ceniza; ipampa amo innahuatil; quenami ipan Missa ica Novena, amo tlen intlatlacol mazehualtin, manel quincahuazque Missas ipan Novenas, Ye ica amo monequi moyolcuitizque. Nacatl ahuel quiquazque mazehualtin ipan Quaresma, ma Miercoles de Ceniza, ma ipan Domingo; ipampa [Fol. 27] zentetl Quaresma, Vigilia quimopielizque, ihuan ahuel manacaquaz, manel Sabado de Gloria; cocoxquime, quema, huelitizque quiquazque nacatl, aquique ipan Petlatl huetztoticate; ma cihuame ma oquichme, ma ichpocame, ma telpocame, ihuan tlamococohua ica iticocoliztli, anozo ica in yolixco, anozo ica intzonteco, amo tlatlacoli, tla quiquazque nacatl; manel nenemizque ipan Altepetl, quenami yo mitoc ica nezahualiztli, ihuan, manel Viernes Santo, huelitizque quiquazque nacatzintli. Zannoyocqui aquique pacticate ahuel quiquazque nacatl ipan mochtin Vigilias, ipan centetl Xihuitl, ihuan ipan Viernes; ipan Sabado, quemà, huelitizque quiquazque nacatl; tlacamo ipan huetzi ce Vigilia, ihuan mimixicque chihuame, ihuan, aquique tlachichitia tlahuapahua, tlaizcaltia, ihuan aquique otztiticate, ihuan huehuetque, ihuan ilamatzitzihua, yequipiezque Yepoali Xihuitl, ihuan pipiltotonte, ma telpocame, ma ichpocame iquac ayamo quipoa chicome Xihuitl, huelitizque nacaquazque. Patox inacayo ahuel quiquazque christianos pacticate, ma ipan Vigilias, ma ipan Quaresma, ma Viernes, Sabado quema huelitizque quiquazque, ihuan zannoyocqui pipiltotonte, tlayoquipocque chicome Xihuitl, ahuel quiquazque nacatl; tlapacticate, ma ipan Quaresma, ma Viernes, ma Vigilia, ihuan ye inmamal quitazque Missas Domingo, ihuan ilhuipan. Zannoyocqui aquique cocoxquime huetztoticate ipan petlatl, ihuan aquique àhuel nenemizque amo [Fol. 28] inmamal, amo innahuatil Missa, ma ipan Domingo, ma ipan ilhuitl pialoni; yeipampa in Cihuame mimixicicque amo quichihuazque tlatlacoli iquac quicahua Missa, ipan inon ce metztli momalhuia, ihuan mopatiticate. Ye ipampa inon, amo monequi moyolcuitizque, ipampa oitlacau Missa, iquac mimixicque ocaticayaya. Temictiani tlatlacoli quichihua mazehuali, tla quineltoca tlen quilhuia tetlapololtiani quieuhtlazqui, ihuan teziuhtlazqui; quenami zannoyocqui quieuhtlazqui temictiani tlatlacoli quitequipanoa, iquac quimama inon tequitl, ihuan quincacayahua mazehualtin, ipampa ahuel quiehtlazaz, amo quipie i huelitilitzin in toteotzin; zan izelto Teopixquime quinmopielitzinohua huelitiliztli ica inteopixcayo, oquinmomaquilitzino in toteotzin; inic quixitinizque, quipolozque quiahuitl, ihuan Tezihuitl; ihuan inoque yoyolime quitlacoa mili: motocayotia Langostas. Iquac moyolcuitiz mazehuali; tla ye omotlanquaquetz, zanniman momachiotiz, ihuan quitenquixtiz mochi ica iyolo in Acto de Contricion, Noteotzinè, ihuan quipoas, quiteixpantiz in tlen melahuac; ahuel quitlatiz tlen itic iyolo quipiez itlatlacol, ihuan ahuel quizaloz tlen amo itlatlacol. Zannoyocqui ahuel iztlacatiz iquac ye quipehualtiz neyolcuitiliztli, ahuel quitoz ca amo tlen itlatlacol, ipampa tetlapololtiani Diablo yocqui quitlapololtia, iquac pehua moyolmelahua, ye quichihua tlatlacoli ica iztlacatiliztli. Ye ipampa amo monequi quitoz ca actle itlatlacol. [Fol. 29] Ma zanniman pehua neyolcuitiliztli ica tlen itlatlacol quimopieliz tlamacecqui, ihuan ma quimacaxili inon iztlacatiliztli, ma moyectlali ipan itlalnamiquiliz, ca melaccayotica, ihuan nononqua, quitenquixtiz, quipoaz mochi itlatlacol, ye ipampa temauhti temictiani tlatlacol quichihua, tlacamo acachto moyolpepenas, ompa ichan, ica mochi itlatlacol, inic mochi quilnamiquiz tlen oquitlacoc, ihuan ye ica melacayotica mochi quitenquixtiz. Zannoyocqui tla itla tetlachihuiliztli quimati, ànozo oquitequipano; ica moyolcuitiz; manel zaazoaquin quilhuiz ca quitlatiz, ipampa tla quitlatia, anozo quipinahuizcahua; manel ica imaccayo, Temictiani tlatlacoli temauhti quichihua, ihuan itlacahui centetl neyolcuitiliztli, ihuan huey tetlatzacuiltiliztli quimomaquiliz toteotzin. Tla mazehuali quineltocaz temictli huel iquac cochtica, amo tlatlacoli quichihua, tlaquineltocaz temictli, iquac yo izac, iquac ye yolqui catiqui, iquac inon quema, temictiani temauhti tlatlacoli quichihua. Ihuan Xicmomachiltzino ca inic timoyolcuitiz amo monequi tiquitoz itocayo motlatlacocaicniu, amo monequi machiztiz tlen itoca. Zan noyocqui amo monequi, ihuan amo onca tlanahuatili, inic timozahuaz ipan inon tonali, iquac timoyolcuitia; ye ipampa xicmati: ca amo tlatlacoli; manel amo timozahuaz, ihuan amo monequi tiquitoz ca amo otimozau iquac otimoyolcuiti. 		
[Fol. 30] Xicmomachilti zanno: ca ahuelitizque monamictizque Compadres ica nequatequiliztli: motocayotia Baptismo, ihuan zannoyocqui ica techicahualiztli, motooayotia confirmacion. Compadres ica tlateochihualiztli, quiteochihua Santo, huelitizque monamictizq^, ipampa inique amo melahuac compadres, amo moayolcatia. Yeicce xicmomachiltica: telpocatl, iquac mocihuatlania, ahuel yaz tlatequipanoz ichan inon cihuatl; auhin zannoyocqui cihuatl, ahuel yaz ichan oquichtli tequitiz; ma cece ye itic ichan, inic amo quinamiquizque itetlapololtiliz mictlan Tlacatecolotl Diablo, temictiani tlatlacoli. Tla omonamictique, iquac inon mocniuhtizque, Cenyezque itic ichan. Ihuan zannoyocqui monequi quimomachiltiz macehuali: ca amo temictiani tlatlacoli quichihua iquac coni; manel meliotica iztacoctli quimomacehuiz; ipampa ica meliotica, ahuel quipoloz itlalnamiquiliz, ihuan tlalticpactli zazo aquin tlacatzintli, ihuan ye ica oncatqui tlatocatlalnahuatili, inic zanixquich meliotica iztacoctli monamaquiltiliz ce mazehuali, ipan ce Tonali, itic Xacali, campa monamaca, motocayotia iztacocnamacoya, Pulqueria.		
Ye ipampa, zanno, amo monequi timoyolcuitiz, ca ipan ce tonali oticonic meliotica, anozo iquac ticoni tepitzin; manel momoztla ticoniz, amo huei Tlatlacoli; tlacamo ica Ticcocoz motlalo, mozoquio. Ye ica ticcaquiz quali, inic amo cece Xiuhtica timotlapololtiz, anozo zahueliquac [Fol. 31] timoyolcuitiz, ca zanixquich temictiani tlatlacoli ticchihua, iquac miec ticoni, ihuan ica ticpoloa motlalnamiquiliz, tihuetzi Tlalpan, ticpoloa tlali, Zoquitl, ihuan iquac amo tiquilnamiqui tlen ticchihua. Iquac amo miec ticoni: amo temictiani tlatlacoli ticchihua; manel ticcuepaz moyolixco; manel Timochicontehuiz, Ihuan iquac miec ticoni; zance temictiani tlatlacoli ticchihua, ica tlahuanaliztli, iquac ticcuepa moyolixco, ihuan monequi ticimacaxiliz tlatlacoli temauhti, ipan tihuetzi, iquac miectin immixpan titlahuana; ipampa zanno ixquich tlatlacoli ticchihua; quezquintin tlacame immixpan titlatlacoa ma mocihuauh ma mopilhua, ma occequintin mohuampohua, ihuan tla iquac titlahuana tiquilnamiqui, ihuan ticmati, ca tictenquixtia ahuiltlatoli, ihuan temahuizpololiztli, anozo titemictia, Xicmati: ca mochi inon tlatlacoli ticmomamaltilia, iquac tipehua ticoni. Zanno monequi ticmatiz: ca iquac tepiton tlachtequiliztli ticchihua; quenami tlaxcali, textli, Pantzin, ce totoltetl, tepitzin iztlatl, tepitzin nacatl, anozo tepitzin nextamali manel melio ipatiu yez; amo temictiani tlatlacoli. Zan ixquich temictianitlatlacoli yez, ihuâ ticmomamaltilia, iquac tiquichtequiliz mohuampo mazehuali, ce tomi Ompa Ixtlahuacan Toluca, ipampa zentetl cemilhuitl tequiti inicquitlaniz ce tomi. Auh intla ôccecni ce macehuali quitlania ome tomi ipan in zentetl cemilhuitl; iquac inon temictiani tlatlacoli ticchihuaz, tla ticcuiliz, anozo tiquichtequiliz ome [Fol. 32] tomi. Auh in tla inin ticcuilia zanixquich melio, ce tomi, nozo ce, ihuan melio, tepiton tlatlacoli ticchihua. Ahuin tla huel tolinicatzintli inon tlacatl, manel zan melio ticquixtiliz, temauhti temictiani tlatlacoli ticchihua; ipampa ica inon melio, huelitizquiaya tlaquazquiaya, inon tonali. Auhin tla inontzin tlacatzintli caxtiltecatl, anozo macehuali, huel tlatquihua, miec quimopielia iaxca, tlaticcuiliz, anozo ticquichtequiliz, ce peso, temauhti temictiani tlatlacoli ticchihuaz, ipan inintzin tlatocayotl. Auhin tlaticonanaz, anozo inin ticcuiliz ome tomi, nahui, chiquace, anozo chicome tomi, ihuan melio, zanixquich tepiton tlatlacoli ticchihua. Xiccaqui quali tlen nimitzilhuia, ica inon quali ticnalquixtiz mochipa monahuatil, Auhin zannoyocqui Xiccaqui ca zanno ixquich tlatlacoli ticchihua quezquintin tlacame immixpan titlachtequia. Ye ica inintzin notenonotzaliz [--] anhuelitizque, an mochtin mazehualtin miec tlatlacoli, ipan an mochololtitzinozque, ipampa ye ananquimomachiltitzinozque, ihuan quali anquimocaquiltitzinozque, tlen tlachihuali amo tlatlacoli, ihuan anquimoyectlalilitzinozque anmonemilitzin. Mayocqui quimonequiltitzino in toteotzin.		
	[Fol. 33] PARA INSTRUCCION BREVE DE LOS Indios, que ignoran la Doctrina, y que facilmente se habiliten, para poder lograr, con provabilidad cierta, los saludables fructos de los Santos Sacramentos de Penitencia, Eucharistia, Matrimonio, y Extrema Uncion, les pongo en este corto volumen las Oraciones, y Doctrina con el compendio siguiente.	
.	Para persignarse	
Ipampa imachio in Cruz, inihuicpa intoyahua, ma xitechmomaquixtilitzino totecuyoe, Diose, ica itocatzin Dios tetatzin, Dios itlazopiltzin, ihuan Dios Espiritu- Santo. Mayuhmochihua JESUS.		
ACTO DE CONTRICION EN LENGUA Mexicana, en que pongo la voz Teotechicahualitzin, que significa gracia, y tambien la voz Castellana gracia, y la voz Mexicana teicnoitlalitzin, que significa; Misericordia, y en Castellano pongo la voz Misericordia, por que los Indios sepan distinguir la gracia de la Misericordia de Dios; por que muchas vezes confunden un Atributo con otro.		
Noteotzine, Notlatocatzine, Jesuchristotzine, ca tihuelneli Teotl, ca tihuelneli Oquichtzintli, ca tinoteyocoxcatzin. Cenca ninoyoltequipachoa, inic onimitzmoyolitlacalhuitzino, ica mochi notlatlacol; zan ipampa ca tinoteozin, zan ipampa ca tinotlatocatzin, cenquizca mahuiztililoni [Fol. 34] cenquizca tlazotlaloni ipan in ixquich tlachihuali. Ca onitlatlaco, onitlatlaco, cenca onitlatlaco, ma xinechmotlapopolhuilitzino ica mohuei teotechicahualitzin. Gracia. Ca nimocemixnahuatia; inic acmo occecpa nitlatlacoz, ihuan nicnocuitiz mochi notatlacol, ihuan nicchihuaz tlen tlamazehualiztli nechmonahuatilitzinoa in noteyolcuiticatzin. Motechtzinco ninotemachia, ica mohuei teicnoitalitzin Misericordia, ca tinechmotlapopolhuilitzinoz ihuan nimitzmotilitzinoz, ompa ilhuicac. Mayuhmochihua JESUS.		
	ACTO DE CONTRICION EN LENGUA Castellana, llanamente escripto; para evitar algunos, y frequentes disparates, que profieren los rudos, por no entender algunas palabras, que muchos Doctissimos Maestros han enseñado, y dar motivo; para que el Dolor de las culpas sea universal, y sobrenatural.	
	Señor mio Jesu-Christo: Dios, y Hombre verdadero: Criador, y Redemptor  mio: me pesa en mi alma, y de todo mi corazon de haverte ofendido con todas las culpas, que hice en toda mi vida, y me arrepiento de todas, por ser tù mi Dios, tan bueno, tan Santo, tan Justo, y digno de todo amor, te doy palabra con tu Divina gracia de nunca mas pecar, y confessar todos mis pecados, y hacer la Penitencia que me manda el Confessor, y espero en tu Misericordia infinita, que me has de perdonar todos mis pecados, y me has de dar [Fol. 35] gracia para nunca mas pecar, y para verte en la gloria. Amèn.	
	Padre Nuestro.	
Totatzine in ilhuicac timetztica, ma yectenehualo in motocatzin, ma huala in motlatocayotzin, ma chihualo in tlalticpac in motlanequilitzin; in yuhchihualo in ilhuicac, in totlaxcal momoztla ye, totechmonequi, ma axcan xitechmomaquili, ihuan xitechmopopolhuili in totlatlacol, in yuh tiquinpopolhuia in techtlatlacalhuia, macamo xitechmomacahuili, inic amo ipan tihuetzizque in teneyeyecoltiliztli. Zaye xitechmomaquixtili in ihuicpa, in amo quali, mayuhmochihua JESUS.		
	Ave Maria.	
Ma ximopaquiltitzinotie Santa Mariatzine: timotemiltitica in cenquizca Yectiliztica gracia, motlantzinco metzinotica in tlatohuane Dios cenca titenehualoni intlan in ichquichtin cihua, ihuan cenca yectenehualoni in itlaquilotzin moxilantzin JESUS, Santa Maria mochipa huel neli ichpochtzintli Dios i Nantzine, ma topan Ximotlatoltitzino in titlatlacoanime in axcan, ihuan iquac ye tomiquiliztempa, mayuhmochihua JESUS.		
	Credo.	
Nicnoneltoquititzinoa, in Dios Tetatzin Cemixquich ihuelitzin in oquiyocox, oquimochihuili [Fol. 36] in ilhuicactli, ihuan tlalticpactli Nicnoneltoquitia in Jesu Christo, ca zan huel iceltzin itlazomahuizpiltzin, ihuan totlatocatzin omonacayotitzino ica itlamahuizoltzin Espiritu-Santo, ahuin itechtzinco omotlacatilitzino in yehuatzin Santa Maria mochipa huel neli ichpochtli, ahuin omotlayohuiltitzino itlatocayopan in Poncio Pilatos, Cruz titech omamazehualtiloc, omomiquilitzino, ihuan otococ, ahuin omotemohuitzino in mictlan ye ilhuitica omoyomaizcalitzino intlan in mimicque, omotlecahuitzino in ilhuicac imayeccacopatzinco omotlalitzinoto in Dios Tetatzin cemixquich ihuelitzin, ahuin ompa hualmehuitiz in quinmotlatzontequililiquiuh in yolque, ihuan in mimicque. No nicnoneltoquitia in Dios Espiritu-Santo, ihuan nicneltoca ca metztzinotica in Sâta Iglesia catholica; no nicneltoca ca onca in necepanicneliliz Santome, no nicneltoca, ca onca tlatlacolpolihuiliztli, ihuan nicneltoca ca mochihuaz inezcaliliz tonacayo, ihuan nicneltoca ca onca cemicacyoliliztli. Mayuhmochihua JESUS.		
	Salve.	
Cihuapilê ma Ximopaquiltitzinotie, Totetlaocoliliznantzinê Toyolilizê, Totzopelilizè, Tonetemachilizê, ma ximopaquiltitzinotie, Timitzontotzatzililia in titlaltotocahua, ti ipilhuan Eva. Mohuitechtzinco tonelcicihui, ihuan choquiztica, in nican choquizixtlahuacan. Ma ye huel totepantlatocatzine, ma Tohuicpan Xichualmocuepilitzino [Fol. 37] in motetlaocoliliz ixtelolotzin, ahuin ye ôtzonquiz in tlalticpactototococa; ma Xitechmoititilitzino Cenquizca yectenehualoni itlaquilotzin moxilautzin JESUS, iyo icnohuacatzintli, tzopelicatzintli, cenquizca ichpochtzintli, Santa Mariae, ma topampa ximotlatoltitzino, Dios i Nantzine; inic tiquicnopilhuizque in itlatenehualitzin totecuyo Jesu- Christo. Mayuhmochihua JESUS.		
	Oracion al Santo Sudario.	
Totecuyoè, Toteotzine, Jesu-Christotzine, ca otitechmocahuilitzino, imachiotzin in motlazomahuiztlayohuilitzin itechtzinco inontzin tzotzomatzintli ica omimiloc in motlazomahuiznacayotzin in iquac ipampa Joseph, otemohuiloc motlalotzin, mozoquiotzin, in moquauhnepanoltzin, ma Xitechmotlaocolilitzino: ipampa motlazomahuizmiquilitzin, ihuan motetoquiliztecoh, tiquin mohuiquilitzinoz in Animas, techipahualoya tlayohuiticate, inic yazque paquizque, moyolalizque, motlamachtizque ompa ilhuicac nezcaliliztli; campa timetztzinotica, timonemitizinoa cemicac icatzinco in Dios tetatzin, ihuan in Dios Espiritu-Santo Mayuhmochihua JESUS.		
	Los Mandamientos de la Ley de Dios.	
Itenahuatiltzin in Dios ca matlactli. In etetl achto motenehua itechtzincopohui imahuiztililocatzin Totecuyo Dios. Ahuin chicontetl otechpohui in palehuiloca tohuampohua.		
[Fol. 38] Inic centetl ticmotlazotiliz, ihuan ticmomahuiztililiz in totecuyo Dios, ipan in ixquich tlachihuali.		
Inic ontetl, amo titlapictenehuaz itocatzin totecuyo Dios.		
Inic etetl, titlateomatiz ipan in ilhuitl pialoni, amo titlatequipanoz.		
Inic nauhtetl, ticmomahuiztiliz in motatzin, ihuan in monantzin.		
Inic macuiltetl, ayac momacmiquiz.		
Inic chiquacentetl, amo tiahuilnemiz.		
Inic chicontetl, amo titlachtequiz.		
Inic chicoetetl, amo titetentlapiquiz, amo tiiztlacatiz.		
Inic chicnautetl, amo tiquilehuiz in teoyoticatenamic.		
Inic matlactetl, amo tiquilehuiz tlen teaxca, tlen tetlatiquitl.		
Inic matlactli teotenahuatili itech ontlamantli tenahuatili mocemixquitia, inic ticmotlazotiliz in totecuyo Dios ipan in ixquich tlachihuali, ihuan inic tictlazotlaz in mohuampo, quenami tehuatl timoyomatlazotla.		
Itenahuatiltzin tonantzin Santa Iglesia, ca macuiltlamantli.	Mandamientos de Nuestra Santa Madre la Iglesia.	
Inic centetl in Domingo, ihuan ilhuitl ipan huel centetl Missa mocaquiz.		
[Fol. 39] Inic ontetl neyolmelahualoz ipan in Quaresma, anozo iquac aca ye miquiznequi, anozo iquac celiloz inacayotzin totecuyo Jesu-Christo.		
Inic etetl Zeliloz in inacayotzin totecuyo Jesu-Christo ipan in Xochipasqua.		
Inic nauhtetl, nezahualoz in iquac motlanahuatilia tonantzin Santa Iglesia.		
Inic macuiltetl tlamanaloz, in tlen momatlactilia, itoca Diexmos, ihuan tlamanaloz in tlen Yancuica mochihua, itoca Primicias.		
		
Isacramentotzin tonantzin Santa Iglesia ca chicontlamantli.	Los siete Sacramentos de nuestra Madre la Santa Iglesia.	
Inic centetl, Nequatequiliztli, motocayotia, Baptismo.		
Inic ontetl, techicahualiztli, Confirmacion.		
Inic etetl, Neyolmelahualiztli, Penitencia.		
Inic nautetl, tetlazeliliztli, Comunion.		
Inic Macuiltetl, temachiotiliztli, Extrema-Uncion.		
Inic chiquacentetl, teopixcayotl, Orden Sacerdotal.		
Inic chicontetl, nenamictiliztli, Matrimonio.		
		
	Los Articulos de la Fè.	
In ineltococatzin Totecuyo Dios, ca matlactetl, onnahui, in chicontetl achto motenehua itechtzincopohui in totecuiyo Jesu-Christo, inic teotl.		
Ahuin [Fol. 40] oc chicontetl itechzincopohui in totecuyo Jesu-Christo inic oquichtzintli.		
Izcatiqui in chicontetl achto omoteneuh.		
Inic centetl, neltocoz ca zan ce teotl Dios cemixquich ihuelitzin.		
Inic ontetl, neltocoz ca tetatzin.		
Inic etetl, neltocoz ca ipiltzin.		
Inic nauhtetl, neltocoz ca Espiritu-Santo.		
Inic macuiltetl, neltocoz ca teyocoyani centlachihualicatzintli.		
Inic chiquacentetl, neltocoz ca temaquixtiani.		
Inic chicontetl, neltocoz ca tecentlamachtiani.		
Izcatiqui in chicontetl zatepan omoteneuh.		
Inic centetl, neltocoz ca in Totecuyo Jesu-Christo, inic oquichtzintli, omonacayotitzino ica itlamahuizoltzin in Espiritu-Santo.		
Inic ontetl, neltocoz ca itechtzinco omotlacatili cihuapili Santa MARIA, cenquizca ichpochtli, ahuin acqueman oquimocaihuilitzino in ichpochyotzin imixihuiliz achto, imixihuiliz ipan, imixihuiliz zatepan.		
Inic etetl, neltocoz ca omotlayohuiltitzino, ihuan, omomiquili; inic techmomaquixtilitzinoz in tehuantin titlatlacoanime.		
Inic nauhtetl, neltocoz ca omotemohuitzino in mictlan ôquinmohualmoquixtilito in Animas in qualtin totahua, in ompa quimochieliaya in imahuizhualalitzin.		
Inic Macuiltetl, neltocoz ca ye ilhuitica omoyomazcalitzino [Fol. 41] intlan in mimicque.		
Inic chiquacentetl, neltocoz ca omotlecahui in ilhuicac imayeccacopatzinco omotlalitzinoto in Dios tetatzin, cemixquichihuelitzin.		
Inic chicontetl, neltocoz ca hualmuicaz iquac ye mochihuaz tetlatzontequililizilhuitl, in quinmotlatzontequililiquiu in yolque, ihuâ in mimicque, in qualtin quinmomaquilitzinoz cemicac papaquiliztli Gloria; ipampa huel quali oquipixque iteotenahuatiltzin Dios, ihuan Santa Iglesia. Ahuin amoqualtin quinmomaquilitzinoz cemicac tlayohuiliztli mictlan; ipampa amo huel quali oquipixque iteotenahuatiltzin, Dios, ihuan Santa Iglesia.		
		
Izcatiqui tetlatlaniliztli ica teotlatoli, inic iziuhca ticyamancamatiz, tlen monahuatil itechcacopa itlaneltoquilitzin in toteotzin.	[Fol. 42] LA DOCTRINA EN PREGUNTAS, Y respuestas con brevedad dispuesta, siguiendo el modo del Padre Castaño, y huellas de muchos Doctissimos Maestros, que assi la han enseñado; para la mas breve, y facil instruccion de los Indios.	
P. Tlaxinechmolhuili cox metztzinotica in teotl?		
R. Ca quemacatzin, ca metztzinotica in Teotl Dios.		
		
P. Quezquintin in teteo?		
R. Ca zan ce huel neli Teotl Dios.		
		
P. Campa metztzinotica inontzin Teotl Dios?		
R. Ca ompa metztzinoticatiqui ilhuicac, ihuâ nican tlalticpac, ihuan nohuian metztzinotica.		
		
P. Aquin oquimochihuilitzino, ilhuicactli, ihuan tlalticpactli?		
R. Ca yehuatzin in totecuyo Dios.		
		
P. Aquin yehuatzin totecuyo Dios?	.	
R. Ca yehuatzin Santissima TRINIDAD		
		
P. Aquin yehuatzin Santissima TRINIDAD?		
R. Ca yehuatzin in Dios tetatzin, ihuan Dios itlazopiltzin, ihuan Dios Espiritu Santo Yeintintzitzin, tetlacatzitzintin, ihuan zan ce huelneli teotl Dios?		
		
P. In Tetatzin cox teotl?		
R. Ca quemacatzin.		
		
[Fol. 43] P. In Dios itlazopiltzin cox  teotl?		
R. Ca quemacatzin.		
		
P. In Dios Espiritu-Sâto cox teotl?		
R. Ca quemacatzin.		
		
P. Cox yeintintzitzin teteo?		
R. Ca amotzin, ca zan cetzin huel neli teotl Dios.		
		
P. Aquintzin yehuatzin Persona, teotlacatzintli, oquichtzintli omochiuhtzino?		
R. Ca yehuatzin inic ome Personas itlazomahuizpiltzin Dios, totecuyo Jesu-Christo.		
		
P. Aquitzin yehuatzin totecuyo Jesu-Christo?		
R. Ca yehuatzin huel neli teotl, ihuan huel neli oquichtzintli.		
		
P. Ahuin aquintzin itechtzinco oquichtzintli omochiuhtzino in totecuyo Jesu-Christo.		
R. Ca ichpoch chipahuacaxilantzinco in Santa Maria mochipa huel neli ichpotzintli, ica itlamahuizoltzin in Espiritu-Santo; ihuan manel totecuyo Jesu-Christo i Nantzin omochiuhtzino, aic oquimopolhuilitzino itlazoichpochiotzin.		
		
P. Ahuin tlen ipampa oquichtzintli omochiuhtzino totecuyo Jesu-Christo?		
R. Ca inic techmomaquixtilitzinoz in tehuantin titlatlacoanime.		
		
P. Tlen oquimochihuilitzino nican tlalticpac, inic otechmomaquixtilico?		
R. Ca Topampa omotlayohuilti itlatocayopan in Poncio Pilatos. Cruztitech omamazehualtiloc, omomiquili, otococ omotemohuitzino [Fol. 44] in mictlan, ye ilhuitica omoyomazcalitzino intlan in mimicque, omotlecahuitzino in ilhuicac imayeccacopatzinco omotlalitzinoto in Dios tetatzin, ahuin ompa hualmehuitiz, iquac ye mochihuaz in tetlatzontequililizilhuitl, in quinmotlatzontequililiquiu in Yolque, ihuan in mimique.		
		
P. Ihuan aquintzin yehuatzin Cihuapili Sâta Maria?		
R. Ca yehuatzin in itlazomahuiznantzin in toteotzin, motemiltitica ica cenquizca yec tiliztica gracia; ihuan mochi itechtzincocatiqui in ixquich nepapan qualtihuani, in ilhuicac, ihuan nican tlalticpac, ihuan nohuiâ cemanahuac tlatocacihuapili.		
		
P. Campa metztzinoticatiqui inontzin cemicac ichpochtzintli cihuapili Santa Maria?		
R. Ca ompa metztzinotica in ilhuicac, ca totepantlatocatzin mochiuhtzinohua in ixpantzinco in totecuyo Dios Santissima TRINIDAD.		
		
P. In totecuyo Jesu-Christo cox omomiquili inic Teotl, anozo inic oquichtzintli?		
R. Ca amo omomiquili inic teotl, ca zan ixquich inic oquichtzintli omomiquilitzino.		
		
P. Ahuin iquac miqui tlalticpac tlacatl cox ihuan miqui i Anima; quenami miqui itlalnacayo?		
R. Ca amo miqui in Anima ca zan itlalnacayo miqui.		
		
P. Ahuin cox cemicac miqui itlalnacayo?		
R. Ca amotzin; ca iquac mochihuaz [Fol. 45] in tetlatzontequilizilhuitl occecpa mocetiliz, ihuan cemicac yoliz.		
		
P. Ahuin Animas qualtin iquac momiquilizque campa yazque?		
R. Ca ompa yazque ilhuicac, ipampa quali oquipixque in iteotenahuatiltzin in Dios, ihuan Santa Iglesia.		
		
P. Ahuin amo qualtin campa yazque?		
R. Ca ompa yazque in mictlan, ipampa amo quali oquipixque iteotenahuatiltzin Dios, ihuan Santa Iglesia.		
		
P. Tlen quitoznequi Santa Iglesia Catholica, Romna.		
R. Ca quitoznequi in innezentlaliliz in mochtintzitzin christianosme intzonteco mochiuhtzinotica in totecuyo Jesu-Christo, ahuin nican tlalticpac ipatilotzin tohuei teopixcatlatocatzin Sumo Pontifice in ompa metztzinotica in huey altepepan Roma.		
		
P. Ahuin Angelosme aquique Yehuantin?		
R. Ca occentlamantintzitzin Yoliliz, nequiltonoliz cuicaticate, quimocuicayectenehuilitzinoticate totecuyo Dios, in ompa ilhuicac.		
		
P. Cox zan ixquich, intequitzin?		
R. Ca amotzin: ca inic oquinmoixquechilitzino in Totecuyo Dios totepâtlatocatzitzihua, totematitechancatzitzihua, inic huel ipan titlatocazque in iteotenahuatiltzin totecuyo Dios, ihuâ iquac yetomiquiliztempa ca techmomanahuilizque inihuicpa, in toyahua in Tlacatecolome.		
		
P. Aquin onca metztzinotica itechtzinco in Smo [Fol. 46] Sacramento?		
R. Ca onca metztzinotica in totecuyo Jesu-Christo huel neli teotzintli, ihuan huel neli oquichtzintli; in quenami metztzinotica in ilhuicac yocqui itech Oztia, itic Caliz, ihuan ipan in cece cacayactli.		
		
P. Ahuin tlenquichihuaz in christiano inic quali quimozelilitzinoz Santissimo Sacramento?		
R. Ca quimozeliliz nezahualiztica, ihuâ neyolcuitiliztica, neyolmelahualiztica, tla itla itechi anima catiqui in temictiani tlatlacoli.		
		
P. Ahuin tlen quichihuaz in christiano inic quail moyolcuitiz?		
R. Ca achtopan moyolpepenaz, ihuan quilnamiquiz, inic quali quitenquixtiz, quipoaz mochi itlatlacol, actle quitlatiz, actle quipinahuizcahuaz, mocemixnahuatiz ca acmo occecpa tlatlacoz, moyoltonehuaz, motequipachoz, ipampa oquimoyolitlacalhuitzino in toteotzin, quiceliliz, ihuan quichihuaz tlen tlamacehualiztli quimonahuatilitzinoz in teyolcuiticatzin.		
		
	Actos de Fè, Esperanza, y Charidad, de modo breve y compendioso, en Mexicano.	
Nicnotlazotilitzinohua noteotzin mochi ica noyolo, ipan in ixquich tlachihuali, ihuan nicneltoca mochi quexquich catiqui neltoconi; huel quenami quimopielitzinohua, quimoneltoquititzinohua tonantzin Santa Iglesia.		
[Fol. 47] Xiquito Credo. Creo en Dios Padre, Anozo Mexicacopa Xiquito. Nicnoneltoquitia in Dios tetatzin. Mochi centetl.		
Nicnotemachilitzinoa in Dios ca nechmotlapopolhuilitzinoz in mochi notlatlacol, ca nechmomaquilitzinoz iteotechicahualitzin gracia, inic acmo occecpa nitlatlacoz, ihuan nicnotilitzinoz ompa ilhuicac.		
	ORACION PARA COMULGAR, Y tambien, para que el Ministro la diga al dar la Comunion.	
Noteotzine, notlatocatzine, Jesu-Christotzine ca huel neli ca titeotl, ca huel neli ca tioquichtzintli, amo nocnopil, amo nomazehual inic notic timocalaquitzinoz, ma zanixquich Xihualmotlatoltitzino, ihuan patiz, mochipahuaz inintzin nianimantzin.		
	MODO BREVE, FACIL, Y CLARO PARA administrar el Sacro Viatico, y Santo Sacramento de la Extrema Uncion.	
	En llegando el Sacerdote á la Casa del enfermo, pondrá el Copon sobre la Ara, y echa la debida genusfeccion, tomará el hyssopo, y echará agua bendita asia la Cama del Enfermo, y las demás partes del quarto, diciendo las siguientes palabras.	
	Pax huic domui, V omnibus habitantibus in ea.	
	[Fol. 48] Aña. Asperges me hissopo V mundabor, lababis me, V super niuem dealbabor.	
	Psalm. Miserere mei Deus, secundnm magnam Misericordiam tuam.	
	Gloria Patri, Vc.	
	¶ Y se repite el Antiphona.	
	¶ Despues: echando en el modo acostumbrado incienzo en el Incensario, lo tomará, é incado de rodillas, incensará tres vezes el Sacramento, inclinandose profundamente tres vezes, y levantandose dirá lo siguiente:	
	V. Adjutorium nostrum in nomine Domini.	
	R. Qui facil Cælum. V. Terram.	
	V. Ostende nobis Domine misericordiam tuam.	
	R. Et Salutare tum da nobis.	
	V. Domine Exaudi Orationem meam.	
	R. Clamor meus ad te Veniat.	
	V. Dominus uobiscum.	
	R. Et  ycum Spiritu tuo.	
		
.	OREMUS	
	¶ Y dirá el Mnistro la Oracion que se dá los Domingos: Exaudi nos Domine, Vc. Y Preguntandole al enfermo si tiene algo de que reconciliarse; lo reconciliará el Confessor principalmente, si tiene de qué, y si no tomará en la mano la Santissima Cruz, é hincandose de rodillas, al levantarse, se volteará asi al enfermo: sin boltear la espalda á el Santissimo Sacramento, le dirá:	
[Fol. 49] M. Noocniuhtzine: inic quali ticmozelilitzinoz inacayotzin totecuyo Jesu-Christo huel neli teotl, ihuan huel neli oquichtzintli, monequi ticmocuitiz mochi quexquich catiqui neltoconi.	C. Hermano, ô Hermana, ò lo que es lo mismo, compañero, ò compañera: para que recibas bien la Carne, ô Cuerpo de nuestro amo Jesu-Christo, verdadero Dios, y verdadero hombre es necessario que confiesses todos los Articulos, que ay.	
M. Ticmoneltoquitia: ca metztzinotica ce teotl cemixquichihuelitzin?	C. Crees: que ay un Dios Todo-Poderoso?	
M. Nicnoneltoquitia.	C. Lo creo.	
M. Ticmoneltoquitia: ca yehuatzin teotl Santissima TRINIDAD, yeintintzitzin teotlacatzitzintin, Zan ce huel neli teotl?	C. Crees: que aquel Señor Dios es la Santissima Trinidad, tres Deyficas Personas, y un solo muy verdadero Dios?	
M. ticmoneltoquitia: ca yehuatzin inic ome Personas, itlazopiltzin toteotzin omonacayotitzino ica itlamahuizoltzin Espiritu-Sto, ihuan oquichtzintli omochiutzino ichpochxilantzino in Santa MARIA mochipa huel neli ichpochtli, ahuin acqueman oquimomacahuilitzino in i ichpochyotzin, imixihuiliz achto, imixihuiliz ipan, imixihuiliz zatepan?	C. Crees: que la segunda Persona, su Hijo de nuestro [Fol. 50] Dios, encarnô con la virtud del Espiritu Santo, y hombre se hizo, en el Vientre virginal de Santa MARIA siempre muy verdadera Virgen, y nunca dexò su virginidad antes de su parto, en su parto, y despues de su parto?	
M. ticmoneltoquitia: ca totecuyo Jesu Christo, huel neli Teotl, ihuan huel neli oquichtzintli omotlayohuilti itlatocayopan Poncio Pilatos, Cruztitech omamazehualtiloc, omomiquili, ihuâ otoc?	C. Crees: que nuestro amo Jesu-Christo, muy verdaderamente Dios, y muy verdaderamente hombre, padeciò en su Reynado de Poncio Pilatos, en la Cruz se ameritò, muriò, y fue sepultado?	
M. Ticmoneltoquitia: ca omotemohuitzino in mictlan oquinmohualquixtilito in animas in qualtin tetahua, in ompa quimochieliaya in imahuizhualalilitzin?	C. Crees: que baxò â los Infiernos, y sacò las Animas de los buenos Padres, que alli esperaban su honrada venida?	
M. Ticmoneltoquitia, ca iquac yeic yei tonali omoyomaxcalitzino intlan in mimicque?	C. Crees: que quando ya avia tres dias resucitò de entre los Muertos?	
M. Ticmoneltoquitia: ca omotlecahuitzinô in ilhuicac, imayeccacopatzinco omotlalitzinoto in Dios tetatzin cemixquichihuelitzin?	C. Crees: que subiò à los Cielos, à la diestra se fue [Fol. 51] â asentar de Dios Padre infinitamente Poderoso?	
M. Ticmoneltoquitia, ca ompa hualmuicaz, iquac ye mochihuaz in tetlatzontequililizilhuitl, in quinmotlatzontequililiquiu in yolque, ihuan in mimicque?	C. Crees: que desde alli ha de venir, quando ya se haga el dia del Juicio à juzgar à los vivos, y los muertos?	
M. Ticmoneltoquitia: ca in qualtin quinmomaquiliz semicac papaquiliztli Gloria; ipampa quali oquipixque iteotenahuatiltzin Dios, ihuan Santa Iglesia; ahuin amoqualtin quinmomaquiliz cemicac tlayohuiliztli mictlan, ipampa amoquali oquipixque in teotenahuatiltzin Dios, ihuan Santa Iglesia?	C. Crees: que à los buenos les ha de dar la infinita alegria, la Gloria, por que guardaron bien los divinos mandamientos de Dios, y de la Santa Iglesia, y a los malos les ha de dar infinita pena, en el Infierno; por que no guardaron bien los divinos Mandamientos de Dios, y de la Santa Iglesia?	
M. Tiquintlapopolhuilia mochtin mohuampohua, aquique omitzmoyolitlacalhuique?	C. Personas à todos tus Proximos, quienes te han ofendido?	
M. Ihuan Zanoyocqui tiquintlatlanilia tetlapopolhuiliztli aquique otiquinmoyolitlacalhui?	[Fol. 52] C. Y del mismo modo pides perdon à quienes has ofendido?	
	¶ Y al darle â adorar la Santa Cruz le dirà:	
M. Ticmonequiltia timonepechtecaz ixpantzinco in Santissima Cruz?	C. Quieres postrarte delante, ò adorar la Smà. Cruz?	
	¶ Y al tiempo de besarla el enfermo dirà con el Ministro?	
M. Noteotzine, Jesu-Christotzine motlazomahuiz ixpantzinco ninopechteca, ca ipampatzinco in moquauneponoltzin otitechmomaquixtilitzino.	C. Mi Dios, Jesu-Christo en tu amada honrada presencia me postro, que por tu Santa Cruz nos redimistes.	
	¶ Y bolviendo â el Altar, dirà, descubierto el Sacramento, haviendose hincado de rodillas, las preses acostumbradas: Misereatur vestri, V.c.	
	¶ Y tomando la forma en la mano buelto à el Enermo dirà: Ecce agnus, Vc. Y la Oracion puesta para la Comunion, y lo siguiente:	
M. Ticmoneltoquitia: ca manel amo noocnopil, nica nomac nicnopielitzino itlazomahuiznacayotzin in totecuyo Jesu-Christo huel neli teotl, ihuan huel neli oquichtzintli; quenami metztzinotica ompa ilhuicac, yocqui itech Ostia, itic [Fol. 53] Caliz, ihuan ipan in cece cacayactli?	C. Crees: que aunque no soy digno, aqui en mis manos tengo la Carne, ò Cuerpo de nuestro Señor Jesu-Christo, muy verdaderamente Dios, y muy verdaderamente hombre, como està en el Cielo, assi en la Ostia, dentro del Caliz, y en cada particula?	
M. Ticmoneltoquitia: ca iquac teopixcatzintli quimotenquixtilia tlatoli, motocayotia, Palabras de la Consagracion, itech Ostia, Zanniman ompa motlalitzinoa inacayotzin totecuyo Jesu Christo?	C. Crees: que quando el Padre, ò el Sacerdote pronuncia las Palabras que se nombra, Palabras de la Consagracion, en la Ostia, luego luego alli se pone la Carne, ò Cuerpo de nuestro Señor Jesu-christo?	
M. Ticmoneltoquitia: ca iquac Teopixqui quimotenquixtilia inon occequi tlatoli itic Caliz, zaniman ompa motlalia i yeziotzin in totecuyo Jesu-Christo?	C. Crees: que quando el Sacerdote dize las otras palabras en el Caliz, luego luego alli se pone su sangre de nuestro amo Jesu-Christo.	
	¶ Y à el darle la Comunion le dirà:	
M. Tla yocqui ticmoneltoquitia, Xicmomazehui inacayotzin totecuyo Jesu-Christo.	C. Si assi lo crees recive el Cuerpo de nuestro amo Jesu-Christo.	
	[Fol. 54] ¶ Haviendole dado la Comunion le administrarâ la Extrema-Uncion, preguntandole primero, si quiere recibirla, y le harà las siguientes advertencias.	
M. Ticnequi ticmozeliliz in Santo Sacramento temachiotiliztli?	C. Quieres recibir el Santo Sacramento de la Extrema- Uncion?	
M. Xicmomachilti: ca ticmozelilia ica inintzin Sacrameento iteotechicahualitzin Dios, motocayotia gracia. Ahuin tla itla tepiton tlatlacoli itech moanima omocau, mitzmotlapopolhuilitzinoz in toteolzin. Ahuin mitzmopalehuilitzinoz inic amo mitzmotlapololtiliz tlacatecolotl, ica tlatlacolteneyeyecoltiliztli. Ahuin tla itechmonequi mo anima, oc tinemiz, inic timomaquixtiz, patiz motlalo, mazoquio ica inintzin Santo Sacramento.	C. Sabete: que recibes con este Sacramento la Divina fortaleza de Dios, que se llama gracia; y si acaso alguna pequeña, ò leve culpa en tu alma quedò, te la perdonarà nuestro Dios, y te ayudarà; para que no te pervierta al Diablo con la tentacion, y si ha menester tu alma el que todavia vivas; para que te salves, sanarà tu Cuerpo con este Santo Sacramento.	
	¶ Y le administrarà el Santo Sacramento de la Extrema-Uncion en la forma prevenida en el Ritual Romano, y en los Manuales.	
	LAUS DEO.